Αικατερίνη του Χάναου

Η Αικατερίνη, γερμ.: Catherine/Katharina von Hanau von Reineck (25 Ιανουαρίου 1408 - 25 Σεπτεμβρίου 1460) από τον Οίκο του Χάναου ήταν κόρη του κυρίου, μετά κόμη, του Χάναου και με τον γάμο της έγινε κόμισσα του Ρήνεκ. Έγινε επίτροπος της κομητείας του Ρήνεκ κατά την ανηλικιότητα του γιου της από το 1431 έως το 1434.

 Ήταν η πρώτη κόρη του Ράινχαρντ Β΄ κυρίου, μετά κόμη (από το 1429), του Χάναου και της Αικατερίνης (απεβ. 6 Σεπτεμβρίου 1459), κόρης του Ερρίκου Β΄ κόμη του Νάσσαου-Μπάιλσταϊν. Παντρεύτηκε για πρώτη φορά το 1421 με τον Θωμά Β΄ (πριν το 1408 - 8 Φεβρουαρίου 1431) κόμη του Ρήνεκ, ο οποίος ήταν ήδη δύο φορές χήρος ως τότε, έχοντας νυμφευτεί πριν πρώτα με την Ελισάβετ του Χένεμπεργκ και μετά με την Ελισάβετ του Κάσελ. Οι δύο πρώτοι γάμοι του ήταν άτεκνοι. Η Αικατερίνη και ο Θωμάς Β΄ μνηστεύθηκαν στις 14 Οκτωβρίου 1419. Μετά το γάμο τους το ζευγάρι κατοικούσε στο κάστρο Βίλντεσταϊν . Είχαν τα ακόλουθα παιδιά: Φίλιππος ο Πρεσβύτερος (απεβ. 5 Δεκεμβρίου 1488) κόμης του Γκρύνσφελντ, Λάουντα και Βίλντενσταϊν, παντρεύτηκε την Αμαλία των Βίττελσμπαχ (1433 - 15 Μαΐου 1483), κόρη του Όθωνα Α΄ κόμη του Παλατινάτου-Μόσπμαχ. Φίλιππος ο Νεότερος (απεβ. 14 Ιουλίου 1497), κόμης του Λορ, Γκέμυντεν, Μπρύκεναου και Σίλντεκ, που προσχώρησε στον κλήρο, αλλά επέστρεψε ως κοσμικός το 1454 και νυμφεύτηκε πρώτα τη Mαργαρίτα του Έπσταϊν και στη συνέχεια (το 1465) με την Άννα του Βέρτχαϊμ-Μπρόιμπεργκ.Μετά τον τέλος του Θωμά, η Αικατερίνη έγινε η κηδεμόνας των παιδιών της, που ήταν ακόμη ανήλικα. Όταν ξαναπαντρεύτηκε, η κηδεμονία τους και η επιτροπεία του Ρήνεκ αναλήφθηκαν από τον αδελφό της Ράινχαρντ Γ΄. Το 1434 η Αικατερίνη νυμφεύτηκε τον κόμη Γουλιέλμο Β΄ του Χένεμπεργκ-Σλόιζινγκεν (14 Μαρτίου 1415 - 8 Ιανουαρίου 1444 σε ένα κυνηγετικό ατύχημα). Η Αικατερίνη και ο Γουλιέλμος Β΄ είχαν μνηστευτεί στις 17 Μαΐου 1432. Στις 15 Ιουνίου 1432 η Αικατερίνη παραιτήθηκε από την αξίωσή της για την κομητεία του Ρήνεκ, με αντάλλαγμα 8.000 φιορίνια. Από τον σύζυγό της έλαβε μία πρόσοδο χηρείας από 16.000 φιορίνια, η οποία προερχόταν από την περιοχή και το κάστρο του Μάινμπεργκ, κοντά στο Σβάινφουρτ. Η Αικατερίνη και ο Γουλιέλμος είχαν τα ακόλουθα παιδιά: Γουλιέλμος Γ΄ (12 Μαρτίου 1434 - 26 Μαΐου 1480), παντρεύτηκε τη Mαργαρίτα (1451 - 13 Φεβρουαρίου 1509), κόρη του κόμη του Μπράουνσβαϊγκ-Βόλφενμπυτελ. Μαργαρίτα (1437–1491), μοναχή στη μονή Ιλμ. Ιωάννης Β΄ (2 Ιουλίου 1439 - 20 Μαΐου 1513), από το 1472 ηγούμενος του αβαείου Φούλντα. Μπέρτολντ ΙΒ΄ (9 Ιανουαρίου 1441), κληρικός. Μπέρτολντ ΙΔ΄ (4 Μαρτίου 1443 - 20 Απριλίου 1495), πρύτανης του Συλλόγου του καθεδρικού του Μπάμπεργκ. Μαργαρίτα (10 Οκτωβρίου 1444 - μεταξύ 16 Φεβρουαρίου και 3 Μαρτίου 1485), παντρεύτηκε τον Γκύντερ ΛΣΤ΄ κόμη του Σβάρτσμπουργκ-Μπλάκενμπουργκ (8 Ιουλίου 1439 - 30 Δεκεμβρίου 1503 στο Ρούντολσταντ).Η Αικατερίνη απεβίωσε στις 25 Σεπτεμβρίου 1460 στο κάστρο Mάσφελντ στο Ούντερμασφελντ. Georg-Wilhelm Hanna: Katharina von Hanau, σε: Mitteilungsblatt der Heimatstelle des Main-Kinzig-Kreises, τεύχος 14, 1989, σ. 201–203 Georg-Wilhelm Hanna: Ministerialität, Macht und Mediatisierung. Die Ritteradligen von Hutten, ihre soziale Stellung in Kirche und Staat bis zum Ende des Alten Reiches, στη σειρά Hanauer Geschichtsblätter, vol. 44, Hanau, 2007,(ISBN 3-935395-08-6), επίσης διατριβή, Bamberg, 2006 PDF 7024 kB W. Sattler: Das alte Schloß Mainberg bei Schweinfurt und seine Bewohner. Historische Skizze, νέα έκδοση, 1854, σελ. 17ff Otto Schecher: Die Grafen von Rieneck. Studien zur Geschichte eines mittelalterlichen Hochadelsgeschlechtes in Franken, διατριβή, Würzburg, 1963 Reinhard Suchier: Genealogie des Hanauer Grafenhauses, σε: Festschrift des Hanauer Geschichtsvereins zu seiner fünfzigjährigen Jubelfeier am 27. Αύγουστος 1894, Χάναου, 1894 Ernst J. Zimmermann: Hanau Stadt und Land, 3rd ed., Hanau, 1919, επανεκτύπωση: 1978